המרוץ לדראג של רו פול

המרוץ לדראג של רו פול (באנגלית: RuPaul's Drag Race) היא תוכנית מציאות אמריקאית בהפקת World of Wonder ששודרה בארצות הברית במקור בערוץ הטלוויזיה לוגו. החל מהעונה התשיעית היא שודרה בערוץ VH1, והחל מהעונה ה-13 גם בשירות הזרמת המדיה פרמאונט+. בעונה ה-15 התוכנית עברה ל-MTV. התוכנית מציגה את חיפושו של רופול אחר "כוכבת הדראג הבאה של אמריקה". רופול הוא המנחה, המנטור ובדראג, השופטת הראשית. המתחרות מקבלות משימות מאתגרות שונות בכל שבוע, ונשפטות על ידי פאנל שופטים, הכולל את רופול, מישל ויסאז', רוס מת'יוס וקרסון קרסלי, וכן שופט/ת נוסף/ת משורה ארוכה של שופטים אורחים, המעבירים ביקורת על התקדמותן של המתמודדות לאורך התחרות. השם של התוכנית הוא משחק מילים של מרוץ דראג (מרוץ מכוניות) ודראג קווין, ולוגו התוכנית, שיר הפתיחה ("Race") והצוות המסייע ("Pit Stop", רחבת הטיפול ברכב) משלבים אלמנטים מתחום המרוצים. נכון ל-2023, לתוכנית צולמו 16 עונות. בנוסף, תחת המותג יש כמה תוכניות ספין אוף: העיקריות הן "רופול: הכול בחוץ" המלווה כל עונה מאז העונה השנייה, המרוץ לדראג: אולסטארס, אוניברסיטת הדראג של רו פול ("RuPaul's Drag U"), המרוץ לדראג של רופול: VIP, ותוכנית ספיישל לחג המולד; תחרויות מקבילות בארצות אחרות בהנחיית רופול – המרוץ לדראג של רו פול: בריטניה והמרוץ לדראג של רו פול: אוקיאניה ("Down Under"); וכן תחרויות עם שופטים מקומיים – המרוץ לדראג של קנדה, המרוץ לדראג של ספרד, כמו גם בצ'ילה, תאילנד, הולנד, איטליה, צרפת, פיליפינים, בלגיה, שוודיה, מקסיקו, ברזיל וגרמניה. התוכנית הראשית היא בין התוכניות הנצפות ביותר בערוץ לוגו, והיא משודרת ברחבי העולם, לרבות באוסטרליה, קנדה, הממלכה המאוחדת וישראל. נכון ל-2021, התוכנית זכתה ב-25 פרסי אמי בקטגוריות שונות. בשנת 2016 הוענק לרופול פרס אמי בקטגוריית הנחיית תוכנית המציאות הטובה ביותר, והתוכנית עצמה זכתה בפרס אמי לתוכנית המציאות הטובה ביותר ובפרס התקשורת של GLAAD. התוכנית הייתה מועמדת לארבעה פרסי בחירת מבקרי הטלוויזיה ולפרס אמי לאומנויות יצירתיות. מתחרות פוטנציאליות מתבקשות להגיש קלטת אודישן על מנת להשתתף בתוכנית. כל המתמודדות חייבות להיות בנות 21 לפחות בעת הגשת מועמדותן. בקשות מתקבלות ממתמודדות מכל נטייה מינית, זהות מינית וזהות מגדרית שהן; רוב המתמודדות הן גברים הומוסקסואלים סיסג'נדרים, אך מתחרים גם א. נשים ללא מגדר ו/או טרנסג'נדרים. רופול משמש כמנחה, מנטור, ובדראג, כשופטת הראשית בתוכנית. המגזין USA Today מסביר: "למלכת הדראג רופול המילה האחרונה בשיפוט ובהדחות, בעוד רופול האיש ינחה את המתמודדות בכל משימה". התוכנית עושה שימוש בהליך של ניפוי על מנת לצמצם את מספר מלכות הדראג המתמודדות (מספר המתמודדות ההתחלתי הגבוה ביותר היה 16) עד אשר נותרות 3 או 4 מתמודדות בלבד בפרק הגמר. הזוכה נבחרת בפרק האחרון של העונה. הפרקים כוללים, לרוב, מבנה קבוע: מיני-אתגר אתגר מרכזי הליכה על מסלול פאנל שיפוט והעברת הביקורות תחרות ליפ סינק הדחה במהלך העונות השונות היו מספר חריגות לפורמט זה, לרבות פרקים שבהם הייתה הדחה כפולה, לא הייתה הדחה כלל, או לא היה מיני-אתגר, וכן מקרים שבהם מתחרות נפסלו או פרשו מהתוכנית. במיני-אתגר, המתחרות מתבקשות לבצע משימה עם הגבלת זמן. יש מספר אתגרים קבועים שחוזרים על עצמם מעונה לעונה, כמו האתגר בפרק הראשון של כל עונה שבו המתחרות מצולמות עם טוויסט מיוחד (למשל להצטלם בלבוש דראג מתחת למים, לקפוץ מטרמפולינה וכדומה). אתגר נוסף שמתקיים ברוב עונות הסדרה הוא אתגר "הקריאה", שבו, המתחרות צוחקות זו על זו באופן הומוריסטי ולעיתים שחור. הזוכה במיני-אתגר מקבלת עדיפות מסיומת באתגר המרכזי (כמו שיבוץ קבוצות או חלוקת משימות). באתגר המרכזי, המתמודדות מתבקשות להראות מגוון כישורים. ביניהם, עיצוב וייצור תלבושות, לפעמים בשילוב חומרים לא קונבנציונליים, משחק, הומור, שירה, ריקוד ועוד. אתגרים מסוימים הפכו למסורת, כגון ה-Snatch Game שבו המתמודדות מחקות ידוענים, ואתגר המייקאובר שבו המתמודדות לוקחות תחת חסותן קבוצת אנשים שהם לא מלכות דראג, כגון קרובי משפחתם, אנשי הפקת התוכנית, או יוטיוברים, והופכות אותםן לדמויות דראג. הזוכה של האתגר המרכזי גם מקבלת פרס מיוחד. בעבר, הזוכות באתגר זכו בפרסים הכוללים בגדי מעצבים מותאמים אישית, חופשות, הפלגות, ופריטים קוסמטיים יוקרתיים. לאחר הכרזת הזוכה במשימה והמתמודדות הבטוחות, רופול מכריז על שתי המתמודדות בתחתית שיבצעו הופעת ליפ סינק על מנת לקבוע מי תישאר בתחרות ומי תודח. למעט תוכנית הגמר של כל עונה, אל שלושת השופטים הקבועים מצטרפים שופטים-אורחים ידוענים מדי שבוע. השופטים האורחים כללו את אדם למברט, אוליביה ניוטון-ג'ון, איב, אריאנה גרנדה, ג'ון ווטרס, ג'יג'י חדיד, דמי לובאטו, דן סאבאג', ליידי גאגא, מישל ויליאמס, ניל פטריק האריס, פאולה עבדול, פמלה אנדרסון, קלואי קרדשיאן, קנדיס קיין, קתי גריפין, רבקה רומיין, רוז מק'גוון, קשה ועוד. "רופול: הכול בחוץ" היא סדרה נלווית אשר משודרת מיד לאחר הסדרה הראשית. ב"רופול: הכול בחוץ", רואים את המלכות שממתינות מאחורי הבמה לאחר ביקורת השופטים משוחחות ביניהן. לפעמים יש גם קטעי בונוס מחדר העבודה או מהמסלול. הסדרה החלה החל מהעונה השנייה של "המרוץ לדראג של רו פול". פרקי התוכנית מלווים במוזיקה, שחלק ניכר ממנה נלקח מתוך הדיסקוגרפיה של רופול, בין השאר מתוך האלבומים הבאים: Champion Glamazon Born Naked Realness Butch Queen American פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. ערך מורחב – המרוץ לדראג: אולסטארס לתוכנית "המרוץ לדראג של רו פול" יצא ספין אוף בשם המרוץ לדראג: אולסטארס, בה מתחרות שהופיעו בעונות קודמות של "המרוץ לדראג של רו פול", שבות להתחרות על מנת להיכנס אל "היכל התהילה" של "המרוץ לדראג". ערכים מורחבים – המרוץ לדראג של רו פול: בריטניה, המרוץ לדראג של קנדה, המרוץ לדראג של ספרד בבריטניה ובאוקיאניה ("Down Under", עם מלכות מאוסטרליה ומניו זילנד) מתקיימות גרסאות מקומיות בהנחיית רופול עצמו. גם בתאילנד, בקנדה, בהולנד, בצ'ילה,בספרד, באיטליה, בצרפת ובפיליפינים הופקו גרסאות מקומיות של "המרוץ לדראג", אך בהנחיית מלכות דראג ושופטים מקומיים. "המרוץ לדראג של רו פול" ספגה ביקורת על העדפה, לכאורה, של מלכות דראג "זוהרות" (Glamorous) על פני מלכות קומיות או קאמפיות. לדוגמה, באתר האינטרנט Popbytes פורסמו האשמות כלפי "המרוץ" שבמספר הזדמנויות, מתמודדות מסוימות בתחרות לא הודחו רק בשביל לשמור על הדרמה. עם זאת, ארגון Common Sense Media טוען כי התוכנית "משלבת את הדרמה של עיצוב אופנה של פרויקט מסלול עם ההתרגשות של הטופ מודל הבאה על מנת ליצור הצצה מבדרת אל תוך עולם אומנות הדראג. יש הרבה הגזמה בתוכנית, אבל במקום להציג אומני דראג כמי שיש לצחוק עליהם או לזלזל בהם, התוכנית מתמקדת גם בעבודה הקשה ובכישרון הדרוש למופע דראג". אנטרטיינמנט ויקלי ציין את הדחתה של פנדורה בוקס, הקומיקאית חביבת הקהל מהעונה השנייה, כאחד מהאירועים השנויים ביותר במחלוקת של הסדרה. במרץ 2014, "המרוץ" עורר סערה ציבורית בשל השימוש במונח הטרנספובי "She-male" באחד מהמיני-אתגרים של העונה השישית. לוגו הסירה מאז את הפרק מכל הפלטפורמות שבו שודר, והתייחסה לכל הטענות בדבר טרנספוביה בכך שהביטוי הוסר מכל הפרקים הבאים בתוכנית. מדיה וקבצים בנושא המרוץ לדראג של רו פול בוויקישיתוף אתר האינטרנט הרשמי של המרוץ לדראג של רו פול המרוץ לדראג של רו פול, ברשת החברתית פייסבוק המרוץ לדראג של רו פול, ברשת החברתית אקס (טוויטר) המרוץ לדראג של רו פול, ברשת החברתית אינסטגרם המרוץ לדראג של רו פול, ברשת החברתית טיקטוק המרוץ לדראג של רו פול, סרטונים בערוץ היוטיוב "המרוץ לדראג של רו פול", במסד הנתונים הקולנועיים IMDb (באנגלית) "המרוץ לדראג של רו פול", באתר נטפליקס "המרוץ לדראג של רו פול", באתר Metacritic (באנגלית) "המרוץ לדראג של רו פול", באתר Hulu סדרות (באנגלית) "המרוץ לדראג של רו פול", במסד הנתונים הקולנועיים KinoPoisk (ברוסית) Andy Swift, Andy Swift, RuPaul's Drag Race Moving to MTV for Season 15 in January — Full Details, TVLine, ‏2022-12-12 (באנגלית אמריקאית) yes | רופול: הכל בחוץ - עונה חדשה!, באתר www.yes.co.il "For 'RuPaul's Drag Race' Mainstream Is Jumping the Shark". Entertainment Tonight. "RuPaul Leads Hopefuls in 'Drag Race.'". USA Today. 1 בדצמבר 2008. {{cite journal}}: (עזרה) "True Detective and Game of Thrones dominate TCA awards shortlist". The Guardian. 27 במאי 2014. {{cite web}}: (עזרה) Official 2016 Nominations THE REALITY TV AWARDS OFFICIAL 2016 WINNERS Tom Smyth, All the Winners of the Creative Arts Emmys, Vulture, ‏2024-01-07 (באנגלית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) Nominees / Winners, Television Academy (באנגלית) "RuPaul's Drag Race". commonsensemedia.org. Nichols, JamesMichael (2014-04-01). "Carmen Carrera And Monica Beverly Hillz Address 'Drag Race' Transphobia Allegations". Huffington Post (באנגלית אמריקאית). James Nichols (14 באפריל 2014). "'RuPaul's Drag Race' To Refrain From Using 'Transphobic Slur' In Wake Of Controversy". {{cite web}}: (עזרה)